Pacienta Tăcută

**Pacienta Tăcută** este un roman thriller scris de Alex Michaelides.

## Descrierea cărţii

Viaţa Aliciei Berenson este aparent perfectă. Pictoriţă renumită căsătorită cu un fotograf de modă, ea trăieşte într-o casă superbă, cu vedere spre parc, într-una dintre zonele cele mai dorite din Londra. Într-o seară, soţul ei Gabriel se întoarce acasă târziu de la o şedinţă foto, iar Alicia îl împuşcă de cinci ori în faţă şi apoi rămâne tăcută mai mulţi ani.

Refuzul Aliciei de a vorbi sau de a da orice fel de explicaţii transformă o tragedie domestică în ceva mult mai teribil, un mister care captează imaginaţia comunităţii şi o face pe Alicia celebră. Preţul tablourilor sale creşte astronomic, iar ea, pacienta tăcută, este ascunsă de tabloide şi de lumina reflectoarelor la The Grove, un spital psihiatric de maximă securitate din nordul Londrei.

Theo Faber este un psihoterapeut care a aşteptat multă vreme oportunitatea de a lucra cu Alicia. Hotărârea lui de a o face să vorbească şi să dezvăluie misterul motivului pentru care şi-a împuşcat soţul îl poartă pe un drum plin de primejdii – o căutare a adevărului care ameninţă să-l distrugă...

*Pacienta tăcută* este un thriller psihologic şocant despre un act de violenţă extrem al unei femei împotriva soţului ei – şi despre un terapeut obsedat de descoperirea motivului din spatele acestui act...

## Viziunea mea

Cu **Pacienta tăcută** am o poveste interesantă. Văzusem reclame peste reclame cu această carte, dar am ezitat să o cumpăr, deşi thriller-ul este genul meu preferat. Apoi, în decembrie, am primit cadou această carte de 3 ori, ceea ce a însemnat că este un semn să citesc, iar la începutul lunii februarie (2020) am deschis-o.

În acel moment am fost prins de vrajă. Povestea este în jurul Aliciei Berenson, o pictoriţă talentată şi celebră care ajunge internată la spitalul de psihiatrie The Groove, după ce este acuzată că şi-a omorât soţul, Gabriel Berenson, cu puşca.

La 6 ani de la incident, un psihoterapeut pe nume The Faber se angajează la The Groove special pentru a intra în contact cu Alicia şi a reuşi să o facă să vorbească. Theo este un tânră căsătorit cu Kathy, o actriţă excentrică şi care ascunde un secret tulburător faţă de soţul ei. În spital, Theo cunoaşte personalul împărţit pe bisericuţe, ceea ce uneori îi favorizează planul, alteori îl încurcă. Iar una din piedici este doctorul Christian, care, după urma cercetărilor lui Theo, o îndopa pe Alicia cu medicamente care îi induceau o stare de moleşală.

Prea multe despre planul lui Theo, de a-i da glas vocii Aliciei, nu vă spun mai mult, dar aş vrea să mă axez pe altceva. Autorul, originar din Grecia, a adăugat multe denumiri din mitologia greacă, nume de personaje sau comparaţii ale lui Theo cu ceea ce vedea în jurul său. Nu pot spune că mi-a plăcut acest detaliu, mai ales că acţiunea se petrece în Anglia. Însă mi-au plăcut explicaţiile psihologice, mai ales că am studiat în domeniu.

Am empatizat mult cu Theo şi cu trecutul său, nu foarte fericit, dar şi cu Alicia.

Pacienta tăcută este un roman care pare monoton, până într-un punct când toată realitatea se răstoarnă şi îţi tulbură liniştea.

## Notă

* Notă: 5/5⭐️
* Personaje favorite: Theo Faber, Alice Benerson şi Barbie Hellmann

* + Cartea se poate comanda de pe siteul elefant.ro, Libris, etc.